### Beslutning

Ronja Bach, Gunhild Jørgensen, Kristian Petersen, Simon Clausen og Michael Andresen kunne tiltræde indstillingen i overensstemmelse med Magistratens anbefaling.

Benny Kristoffersen tog forbehold med henblik på en nærmere drøftelse i byrådsgruppen.

Øivind Jørgensen var forhindret i at deltage i udvalgets behandling af sagen.

Forslag til "Vandforsyningsplan 2016-2023 – rent drikkevand til en kommune i vækst" beskriver, hvor drikkevandet indvindes, hvilke vandforsyninger, der leverer vandet, og hvordan fortsat god og sikker drikkevandforsyning i kommunen sikres. Forslaget skal efter byrådets behandling fremlægges i offentlig høring.

### Resumé

Forslag til Vandforsyningsplan 2016-2023 beskriver, hvordan [adresse] i vækst forsynes med rent drikkevand. Planen beskriver hvilke vandforsyninger, der skal forsyne nuværende og fremtidige byområder med drikkevand, og hvor vandet indvindes.

 Prognosen for vandbehov i 2023 og 2050 viser, at der med de nuværende kendte grundvandsressourcer er tilstrækkeligt med rent drikkevand, såfremt grundvandet beskyttes mod forurening.

 Tre fokuspunkter samt miljø- og servicemål sætter rammer og retning for udviklingen af drikkevandsforsyningen.

 Fokus på vandindvindingens påvirkning af natur og vandmiljø samt forsyningernes energi- og ressourceforbrug understøtter en bæredygtig vandforsyning.

 Borgernes tillid til en sikker vandforsyning med drikkevand af høj kvalitet er afgørende. Tilliden fastholdes ved at vandforsyningerne udvikles og effektiviseres, samtidig med at bæredygtighed, forsyningssikkerhed, service og vandpris er i højsæde. Ved deltagelse i udviklingsprojekter sikres, at forsyningerne og den kommunale myndighed kan møde fremtidens udfordringer.

### Indstilling

At 1)"Forslag til Vandforsyningsplan 2016-2023 – rent drikkevand til en kommune i vækst" fremlægges i 8 ugers offentlig høring, sammen med afgørelsen om, at "Forslag til vandforsyningsplan 2016-2023 – rent drikkevand til en kommune i vækst" ikke er omfattet af miljøvurdering efter Lov om miljøvurdering af planer og projekter.

### Sagens forløb

06-08-2015 Borgmesterens Afdeling
  Fremsendes til Magistraten. Borgmesterens Afdeling har ingen bemærkninger til indstillingen.
 10-08-2015 Magistraten
Fremsendes til [adresse] med bemærkning, at Magistraten i mødet den 10. august 2015 anbefaler, at byrådet tiltræder Magistratsafdelingen for Teknik og Miljøs indstilling af 29. juni 2015.
 26-08-2015 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 26. august 2015
 31-08-2015 Teknisk Udvalg
Ronja Bach, Gunhild Jørgensen, Kristian Petersen, Simon Clausen og Michael Andresen kunne tiltræde indstillingen i overensstemmelse med Magistratens anbefaling.

Benny Kristoffersen tog forbehold med henblik på en nærmere drøftelse i byrådsgruppen.

Øivind Jørgensen var forhindret i at deltage i udvalgets behandling af sagen.
 09-09-2015 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 9. september 2015 har vedtaget Magistratens foranstående indstilling af 10. august 2015